Case ID: 1011426
Sentence 56: İstinad olunan milli qanunvericilik normalarından və Avropa İnsan Hüquqları Məhkəməsinin hüquqi mövqeyindən göründüyü kimi hazırkı mübahisədə iddianı sübutetmə yükü iddiaçının üzərinə düşsə də, iddiaçı isə öz iddiasının haqlı olmasını mötəbər sübutlarla sübut edə bilməmiş, cavabdeh tərəfindən hüquqlarının pozulduğuna dair sübutları və hüquqların pozulmasını təsdiqləyən faktları nə birinci instansiya məhkəməsinə, nə də məhkəmə kollegiyasına təqdim etməmişdir.Əksinə, məhkəmə kollegiyası tərəfindən keçirilmiş mütəxəssis və ekspert rəyi ilə iddiaçının icarəsinə verilmiş 256,0 ha torpaq sahəsinə dair tərtib edilmiş plan və ölçü sənədində qeyd olunmuş koordinatlarla həmin torpaq sahəsinə dair hazırlanmış ilkin yerquruluşu planında torpağın yerləşmə mövqeyinin üst-üstə düşməsi, həmçinin tərəflərin icarəsində olan mübahisəli torpaq sahələrinin (265 ha və 299 ha) üst-üstə düşmədiyi, qonşu torpaq sahələri olmaqla sərhədlərinin 1383 metr olduğu, eləcə də, cavabdehin icarəsinə verilmiş 299,0 ha torpaq sahəsində iri və xırdabuynuzlu heyvanların yatağı ilə iddiaçının icarəsinə verilmiş 256,0 ha torpaq sahəsinə qədər olan məsafənin 67 metr olduğu müəyyən edilmişdir.